
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par nekustamā īpašuma “Jaunie Jaunzemji”, Nīcas pagastā, Dienvidkurzemes novadā, valstij piederošās 1/2 domājamās daļas pārdošanu" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk – Atsavināšanas likums) 4. panta pirmā daļa, 4. panta ceturtās daļas 7. punkts, 5. panta pirmā daļa, 9. panta pirmā daļa, 14. pants.
Ņemot vērā Ministru kabineta rīkojuma projektā minētās nekustamā īpašuma valstij piederošās domājamās daļas tirgus situāciju, izmantošanas iespējas un to, ka nav zināmas valsts pārvaldes funkcijas, kuru nodrošināšanai būtu lietderīgi to saglabāt valsts īpašumā, ar valsts akciju sabiedrības "Valsts nekustamie īpašumi" (turpmāk – VNĪ) Īpašumu izvērtēšanas komisijas lēmumu nolemts ierosināt tās atsavināšanu.
1.2. Mērķis
Mērķa apraksts
Ministru kabineta rīkojuma projekts "Par nekustamā īpašuma "Jaunie Jaunzemji", Nīcas pagastā, Dienvidkurzemes novadā, valstij piederošās ½ domājamās daļas pārdošanu" (turpmāk – rīkojuma projekts) izstrādāts ar mērķi, lai, ievērojot Atsavināšanas likuma 14. panta nosacījumus, atļautu VNĪ pārdot izsolē valstij piederošo ½ domājamo daļu no nekustamā īpašuma "Jaunie Jaunzemji", Nīcas pagastā, Dienvidkurzemes novadā, kas nav nepieciešama valsts pārvaldes funkciju nodrošināšanai saskaņā ar Valsts pārvaldes iekārtas likumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Rīkojuma projekts paredz atļaut VNĪ pārdot izsolē ½ domājamo daļu no nekustamā īpašuma "Jaunie Jaunzemji" (nekustamā īpašuma kadastra Nr. 6478 020 0099) – zemes vienības (zemes vienības kadastra apzīmējums 6478 020 0099) 0,5 ha platībā un četrām būvēm (būvju kadastra apzīmējumi 6478 020 0099 001, 6478 020 0099 002, 6478 020 0099 003 un 6478 020 0099 004) – Nīcas pagastā, Dienvidkurzemes novadā (turpmāk – Nekustamais īpašums).
Īpašuma tiesības uz valsts vārda Finanšu ministrijas personā uz ½ domājamo daļu no zemes vienības ir ierakstītas Nīcas pagasta zemesgrāmatas nodalījumā Nr. 100000588379 (turpmāk – zemesgrāmatas nodalījums), lēmuma datums: 18.04.2019. Uz atlikušo ½ domājamo daļu no zemes vienības īpašuma tiesības nostiprinātas fiziskai personai.
Pamatojoties uz 10.12.2025. Valstij piekritīgās mantas pieņemšanas un nodošanas akta Nr. 5021R/25 un Rīgas pilsētas tiesas 02.10.2025. spriedumu lietā Nr. C771198425, valsts īpašumā un VNĪ pārvaldīšanā tika nodota 1/2 domājamā daļa no nekustamā īpašuma "Jaunie Jaunzemji" (nekustamā īpašuma kadastra Nr. 6478 520 0099) - būves (būvju kadastra apzīmējumi 6478 020 0099 001, 6478 020 0099 002, 6478 020 0099 003 un 6478 020 0099 004) - Nīcas pagastā, Dienvidkurzemes novadā. Īpašuma tiesības uz valsts vārda Finanšu ministrijas personā uz ½ domājamo daļu no būvēm (būvju kadastra apzīmējumi 6478 020 0099 001, 6478 020 0099 002, 6478 020 0099 003 un 6478 020 0099 004) ir ierakstītas Nīcas pagasta zemesgrāmatas nodalījumā Nr. 100000658756, lēmuma datums: 15.01.2026. Uz atlikušo ½ domājamo daļu no minētajām būvēm īpašuma tiesības nostiprinātas fiziskai personai.
Pamatojoties uz likuma "Par nekustamā īpašuma ierakstīšanu zemesgrāmatās" 14. panta otro daļu (ja zemi īpašumā iegūst ēku (būvju) īpašnieks vai ēku (būvi) — zemes īpašnieks, ēkas (būves) īpašums pievienojams zemes īpašuma nodalījumam un ēku (būvju) nodalījums slēdzams arī bez īpašnieka lūguma, ja zemesgrāmatu nodaļas tiesnesis nekonstatē normatīvajos aktos noteiktos šķēršļus zemes īpašuma un ēkas (būves) īpašuma savienošanai. Šādā gadījumā nekustamajam īpašumam saglabājams zemes īpašuma kadastra numurs.), būves (būvju kadastra apzīmējumi 6478 020 0099 001, 6478 020 0099 002, 6478 020 0099 003 un 6478 020 0099 004) pievienotas zemesgrāmatas nodalījumā Nr. 100000588379 un zemesgrāmatas nodalījums Nr. 100000658756 ir slēgts.

Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem Nekustamais īpašums sastāv no:
1) zemes vienības (zemes vienības kadastra apzīmējums 6478 020 0099). Zemes vienības platība ir 0,5 ha. Zemes lietošanas mērķis: "Zeme, uz kuras galvenā saimnieciskā darbība ir lauksaimniecība", platība 0,5 ha. Zemes lietošanas veidi: lauksaimniecībā izmantojamās zemes platība (t.sk. augļu dārzu platība –, no tām meliorētā lauksaimniecībā izmantojamā zeme) – 0,1 ha, zeme zem ēkām – platība 0,4 ha;
2) būves "Dzīvojamā ēka" (būves kadastra apzīmējums 6478 020 0099 001) platība 169,5 m2. Būves galvenais lietošanas veids ir (1110) "Viena dzīvokļa mājas", būves tips (11100102) "Individuālās dzīvojamās mājas un vasarnīcas ar koka ārsienām un dārza mājas ar kopējo platību, lielāku par 40 m2";
3) būves "Šķūnis" (būves kadastra apzīmējums 6478 020 0099 002) platība 24,4 m2. Būves galvenais lietošanas veids ir (1274) "Citas, iepriekš neklasificētas, ēkas", būves tips (12740203) "Siltumnīcas ar kopējo platību līdz 60 m2 (ieskaitot), šķūņi un citas palīgēkas";
4) būves "Saimniecības ēka" (būves kadastra apzīmējums 6478 020 0099 003) platība 27,4 m2. Būves galvenais lietošanas veids ir (1274) "Citas, iepriekš neklasificētas, ēkas", būves tips (12740201) "Kūtis ar kopējo platību līdz 60 m2 (ieskaitot), saimniecības ēkas, pagrabi un sabiedriskās tualetes";
5) būves "Kūts" (būves kadastra apzīmējums 6478 020 0099 004) platība 40,2 m2. Būves galvenais lietošanas veids ir (1274) "Citas, iepriekš neklasificētas, ēkas", būves tips (12740201) "Kūtis ar kopējo platību līdz 60 m2 (ieskaitot), saimniecības ēkas, pagrabi un sabiedriskās tualetes".

Atbilstoši NĪVKIS datiem Nekustamajam īpašumam uz 26.03.2026. noteiktas šādas kadastrālās vērtības:
1) fiskālā kadastrālā vērtība 5 382 euro apmērā, tai skaitā ½ domājamās daļas kadastrālā vērtība – 2 691 euro.
2) universālā kadastrālā vērtība 10 576 euro apmērā, tai skaitā ½ domājamās daļas kadastrālā vērtība – 5 288 euro.

Zemes vienībai NĪVKIS reģistrēti šādi apgrūtinājumi:
1) ekspluatācijas aizsargjoslas teritorija ap navigācijas tehnisko līdzekli, kas paredzēts valsts aizsardzības vajadzībām, platība 0,4698 ha;
2) ekspluatācijas aizsargjoslas teritorija gar elektrisko tīklu kabeļu līniju, platība 0,0013 ha;
3) ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem, platība 0,0242 ha;
4) lauku zemei izvērtējamo apgrūtinājumu pārklājuma teritorija zemes kadastrālās vērtības aprēķinam, platība 0,0241 ha.
Zemesgrāmatas nodalījumā nav reģistrēti apgrūtinājumi. Valstij piederošā ½ domājamā daļa no Nekustamā īpašuma nav iznomāta.
Nekustamā īpašuma ieguvējam, izmantojot Nekustamo īpašumu, būs saistoša Aizsargjoslu likumā noteiktā kārtība atbilstoši aizsargjoslu veidam, kā arī citos normatīvajos aktos noteiktā kārtība rīcībai ar nekustamo īpašumu atbilstoši konkrētajam apgrūtinājumam.

Saskaņā ar 10.12.2025. Valstij piekritīgās mantas pieņemšanas un nodošanas akta Nr. 5021R/25 pielikumu, kurā iekļauta informācija no 27.11.2025. VNĪ Nekustamā īpašuma vienkāršotās apsekošanas anketas, veicot Nekustamā īpašuma apsekošanu dabā, tā faktiskais stāvoklis ir raksturojams šādi:
1) zemes vienība (zemes vienības kadastra apzīmējums 6478 020 0099) nav ilgstoši kopta un aizaugusi ar zāli un krūmiem, kā arī vietām redzami dažāda veida gruži un atkritumi;
2) būve "Dzīvojamā ēka" (būves kadastra apzīmējums 6478 020 0099 001) – avārijas/sabrukšanas stadijā (koka konstrukcijas daudzās vietās ir deformējušās, logi izsist, bojāta fasādes un iekštelpu apdare u.c.). Būve ilgstoši netiek izmantota un nav ekspluatējama, telpās atrodas atkritumi, gruži utt. Iekļūšana telpās un to detalizētāka apsekošana nav iespējama;
3) būve "Šķūnis" (būves kadastra apzīmējums 6478 020 0099 002) – sliktā tehniskā stāvoklī (koka konstrukcijas ir deformējušās, bojāta fasāde, iekštelpu apdares nav, durvis demontētas u.c.). Būve ilgstoši netiek izmantota, telpās atrodas koksnes degmateriāls, kā arī dažādi atkritumi, gruži utt.;
4) būve "Saimniecības ēka" (būves kadastra apzīmējums 6478 020 0099 003) – avārijas/sabrukšanas stadijā (dienvidu puses ārsiena ir deformējusies un saplaisājusi, bojāta fasādes, nav iekštelpu apdares u.c.). Būve ilgstoši netiek izmantota, telpas ir izdemolētas un tajā atrodas atkritumi, gruži utt.;
5) būve "Kūts" (būves kadastra apzīmējums 6478 020 0099 004) – slikts tehniskais stāvoklis (nav iekštelpu apdares u.c.). Būve ilgstoši netiek izmantota, telpās atrodas atkritumi, gruži utt.
Būves "Saimniecības ēka" un "Kūts" (būvju kadastra apzīmējumi 6478 020 0099 003 un 6478 020 0099 004) faktiski ir viena būve, kuras telpu grupām ir paredzēti dažādi izmantošanas veidi un tās ir nodalītas ar starpsienu.

Apsekojot nekustamo īpašumu, konstatētas neatbilstības starp NĪVKIS reģistrētajiem būvju datiem un faktisko situāciju dabā. Būves "Dzīvojamā ēka" (būves kadastra apzīmējums 6478 020 0099 001) kontūra daļēji neatbilst dabā konstatējamajai situācijai, būves rietumu pusē redzami pamati. Būve "Šķūnis" (būves kadastra apzīmējums 6478 020 0099 002) dabā atrodas citā vietā nekā attēlots NĪVKIS telpiskajos datos, bet būvei "Kūts" (būves kadastra apzīmējums 6478 020 0099 004) pie austrumu sienas konstatēta koka konstrukcijas piebūve.

Ņemot vērā Publiskas personas finanšu līdzekļu un mantas izšķērdēšanas novēršanas likuma 3. pantā publiskai personai noteikto pienākumu rīkoties ar publiskas personas mantu lietderīgi un efektīvi, proti, rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu, Nekustamajā īpašumā nav plānoti darbi tehniskā stāvokļa uzlabošanai, kā arī VNĪ neplāno aktualizēt datus NĪVKIS, ņemot vērā, ka datu aktualizēšana ir maksas pakalpojums.

Vienlaikus Nekustamā īpašuma ieguvējam būs tiesības normatīvajos aktos noteiktajā kārtībā aktualizēt nekustamā īpašuma kadastra datus un precizēt ziņas par nekustamā īpašuma sastāvā esošajām būvēm atbilstoši faktiskajai situācijai.

Atbilstoši Zemes pārvaldības likuma 18. panta otrajai daļai vietējā pašvaldība teritorijas attīstības plānošanas dokumentos nosaka un atzīmē degradētās teritorijas, kā arī paredz nepieciešamos zemes izmantošanas nosacījumus. Informāciju par degradētajām teritorijām iekļauj un uztur Teritorijas attīstības plānošanas informācijas sistēmā.
Nīcas novada teritorijas plānojumā 2013. – 2025. gadam "Teritorijas izmantošanas un apbūves noteikumu" (turpmāk – Teritorijas plānojums) nav norādīts, ka zemes vienība būtu degradējoša, kā arī zemes vienībā nav atzīmētas piesārņotas vai potenciāli piesārņotas vietas.
Atbilstoši Teritorijas plānojumam zemes vienībai plānotais (atļautais) izmantošanas veids ir Lauksaimniecības teritorija (L).
Zemes vienība ir apbūvēta, līdz ar ko tā nav uzskatāma par zemes starpgabalu saskaņā ar Publiskas personas mantas atsavināšanas likuma 1. panta 11. punktā noteikto.
Piekļuve Nekustamajam īpašumam no pašvaldības autoceļa B100275600025 "Jūrmalciems – Meķis" (zemes vienības kadastra apzīmējums 6478 020 0088) iespējama pa Nekustamā īpašuma kopīpašniekam piederošu zemes vienību (zemes vienības kadastra apzīmējums 6478 020 0197), kas ietilpst nekustamā īpašuma "Elpas" (nekustamā īpašuma kadastra Nr. 6478 020 0197) sastāvā, nodibinot ceļa servitūtu.

Nekustamā īpašuma kopīpašnieks 06.03.2025 iesniedzis atsavināšanas ierosinājumu par Nekustamā īpašuma valstij piederošo ½ domājamo daļu.
Saskaņā ar Atsavināšanas likuma 4. panta ceturtās daļas 7. punktu atsevišķos gadījumos publiskas personas nekustamā īpašuma atsavināšanu var ierosināt kopīpašnieks, ja viņš vēlas izbeigt kopīpašuma attiecības ar publisku personu.
Ņemot vērā minēto, kā arī to, ka valstij piederošā Nekustamā īpašuma ½ domājamā daļa nav nepieciešama valsts pārvaldes funkciju īstenošanai, optimālākais risinājums ir tās virzīšana atsavināšanai.
Atbilstoši Atsavināšanas likuma 14. panta otrajai daļai šā likuma 4. panta ceturtajā daļā minētās mantas atsavināšana izsludināma šajā likumā noteiktajā kārtībā (11. pants), uzaicinot attiecīgās personas mēneša laikā iesniegt pieteikumu par nekustamā īpašuma pirkšanu. Ja norādītajā termiņā no minētajām personām ir saņemts viens pieteikums, izsoli nerīko un ar šo personu slēdz pirkuma līgumu par nosacīto cenu.
Ņemot vērā minēto, pirmpirkuma tiesīgajai personai tiks nosūtīts paziņojums par publisku izsoli, vienlaicīgi uzaicinot attiecīgo personu mēneša laikā iesniegt pieteikumu par pirmpirkuma tiesību izmantošanu saskaņā ar Atsavināšanas likuma 14. pantu.
Savukārt Atsavināšanas likuma 14. panta ceturtā daļa paredz, ja izsludinātajā termiņā (11. pants) šā likuma 4. panta ceturtajā daļā minētās personas nav iesniegušas pieteikumu par nekustamā īpašuma pirkšanu vai iesniegušas atteikumu, rīkojama izsole šajā likumā noteiktajā kārtībā. Šajā gadījumā minētās personas ir tiesīgas iegādāties nekustamo īpašumu izsolē vispārējā kārtībā.
Saskaņā ar Atsavināšanas likuma 44. panta pirmo daļu publiskas personas zemi īpašumā var iegūt personas, kuras saskaņā ar normatīvajiem aktiem var būt zemes īpašuma tiesību subjekti. Konstatēts, ka zemes vienība neatrodas valsts pierobežas joslā, dabas rezervātā vai citas īpaši aizsargājamas dabas teritorijas dabas rezervāta zonā, Baltijas jūras un Rīgas jūras līča krasta kāpu aizsargjoslā, publisko ūdenstilpju un ūdensteču aizsargjoslā, kā arī valsts nozīmes derīgo izrakteņu atradnē. Tāpat zemes vienība nav meža zeme un nav uzskatāma par lauksaimniecības zemi likuma "Par zemes privatizāciju lauku apvidos" 28.1 panta izpratnē, jo lauksaimniecībā izmantojamā zeme nav dominējošā zemes lietošanas kategorija. Līdz ar ko uz zemes vienības atsavināšanu neattiecas likuma "Par zemes privatizāciju lauku apvidos" 28.1 pantā noteiktie nosacījumi un 29. pantā noteiktie ierobežojumi.

Lai nākamajam Nekustamā īpašuma ieguvējam nodrošinātu pilnīgu informāciju par atsavināmo objektu, izsoles noteikumos tiks norādīts, ka Nekustamais īpašums ir kopīpašums, kā arī izsoles noteikumos tiks ietverta informācija par Nekustamā īpašuma sastāvā esošo būvju tehnisko stāvokli un konstatēto neatbilstību starp NĪVKIS reģistrētajiem būvju datiem un faktisko situāciju dabā.

Problēmas un risinājumi
Problēmas apraksts
Valstij piederošā ½ domājamā daļa no Nekustamā īpašuma nav nepieciešama valsts pārvaldes funkciju nodrošināšanai saskaņā ar Valsts pārvaldes iekārtas likumu.
Risinājuma apraksts
Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai.
Ar Finanšu ministrijas un VNĪ 18.03.2020. noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem. Attiecīgi, ņemot vērā Nekustamā īpašuma tirgus situāciju, izmantošanas iespējas un to, ka nav zināmas valsts pārvaldes funkcijas, kuru nodrošināšanai būtu lietderīgi to saglabāt valsts īpašumā, ar VNĪ Īpašumu izvērtēšanas komisijas lēmumu nolemts ierosināt valstij piederošās ½ domājamās daļas no Nekustamā īpašuma atsavināšanu un attiecīga Ministru kabineta lēmuma sagatavošanu.
Saskaņā ar Atsavināšanas likuma 5. panta pirmo daļu atļauju atsavināt valsts nekustamo īpašumu dod Ministru kabinets. Savukārt atbilstoši Atsavināšanas likuma 9. panta pirmajai daļai valsts nekustamo īpašumu atsavināšanu organizē VNĪ.
Sagatavotais rīkojuma projekts paredz atļaut VNĪ pārdot izsolē valstij piederošās ½ domājamās daļas no Nekustamā īpašuma, ievērojot pirmpirkuma tiesīgās personas intereses.
Rīkojuma projekts paredz Nekustamā īpašuma ½ domājamo daļu valdītājam – Finanšu ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamo īpašumu pircējiem noteikts, izvērtējot nekustamo īpašumu pircēju pienākumu veikt noteiktas darbības noteiktos termiņos, samērīgi ar nekustamo īpašumu pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 01.02.2011. noteikumu Nr. 109 "Kārtība, kādā atsavināma publiskās personas manta" 12. punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, rīkojuma projektu izsludinot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
Ja divu nedēļu laikā pēc Ministru kabineta projekta izsludināšanas Vienotajā tiesību aktu portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Fiziskā persona, kurai ir pirmpirkuma tiesības uz Nekustamo īpašumu – Nekustamā īpašuma kopīpašnieks. Ja minētā persona savas pirmpirkuma tiesības neizmanto - jebkurš tiesību subjekts, tostarp fiziska persona, kurai piemīt tiesībspēja un rīcībspēja, un kura vēlas piedalīties izsolē un iegādāties nekustamo īpašumu.
Juridiskās personas
Jā
Ietekmes apraksts
Ja Nekustamā īpašuma kopīpašnieks savas pirmpirkuma tiesības neizmanto - jebkurš tiesību subjekts, tostarp juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties nekustamo īpašumu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Saskaņā ar Atsavināšanas likuma 47. pantu atsavināšanas izdevumus sedz no publiskas personas mantas atsavināšanā iegūtajiem līdzekļiem. Atsavināšanas izdevumu apmēru nosaka Ministru kabineta 01.02.2011. noteikumu Nr. 109 "Kārtība, kādā atsavināma publiskas personas manta" paredzētajā kārtībā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Atbilstoši Ministru kabineta 15.10.2024 noteikumu Nr. 639 "Sabiedrības līdzdalības kārtība attīstības plānošanas procesā" 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm. 
Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā "Latvijas Vēstnesis", tos publicējot elektroniski tīmekļvietnē: www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
VAS "Valsts nekustamie īpašumi"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Projekta izpildi nodrošinās Finanšu ministrija un VAS "Valsts nekustamie īpašumi".
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt projekta atbilstību faktiskajai un tiesiskajai situācijai, nodrošinot Ministru kabineta rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Atsavināšanas likumā VNĪ deleģēto uzdevumu – organizēt valsts mantas atsavināšanas procesu, ievērojot pirmpirkuma tiesīgo personu tiesības.
Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic  rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.
Nekustamo īpašumu īpašnieku personas dati apstrādāti, tos iegūstot no zemesgrāmatas nodalījuma, kura noraksts nepieciešams rīkojuma projekta izstrādei un virzībai. Zemesgrāmatu likuma 1. pants noteic, ka zemesgrāmatas ir visiem pieejamas un to ierakstiem ir publiska ticamība.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

